Perlahanlah sikit! Saya tak boleh lari. Saya berbadan dua.
- Kamu agak saja. - Saya muntah sepanjang malam.
Bukankah wanita hamil muntah pada waktu pagi?
Ada apa? Varley kata ada hal penting. Dia ganggu saya tidur.
Tengoklah. Adik kamu ada tetamu.
Saya bawa tumbuhan
supaya cik boleh menikmati anugerah alam dari jendela.
Terima kasih.
Ini pokok apa?
Kenapa dia?
Tentu Penelope ugut dia.
Atau kurung dia dalam almari.
Atau guna ubat pengasih.
Dia berjaya kerana bantuan Colin Bridgerton.
Siapalah yang tak nak dikaitkan dengan keluarga Bridgerton.
Nampaknya terpaksalah ibu sambung bantuan En. Bridgerton.
Lord Debling.
Anak-anak saya ini kebetulan datang
dan mereka mahu ucap selamat.
Selamat sejahtera.
Baguslah tuan datang.
Selalunya, Penelope akan membaca di tepi jendela itu.
Sekarang, dia berada di tengah bilik, semuanya kerana tuan.
Betulkah? Kenapa cik suka sangat jendela itu?
Sofa itu selesa, ya?
Tak juga. Sebenarnya, saya cuma suka pemandangan di luar.
Tapi saya dah bosan dengannya
dan lebih suka berada dengan tuan.
Ibu dah agak kamu ada di sini.
Ya, saya di sini.
Marquis Samadani akan datang melawat Francesca pagi ini.
Boleh kamu sertai kami?
Lebih baik kalau saya tak turun kali ini.
Jika saya pergi, saya akan habiskan biskut sampai kempunan marquis nanti.
Sayang, di majlis malam tadi,
semasa kamu tanya sama ada persahabatan boleh bertukar kepada percintaan,
adakah kamu tanya kerana mahu membincangkan sesuatu?
Ibu, terima kasih kerana ambil berat, tapi saya cuma tanya,
kerana bimbangkan kebajikan Francesca.
Saya akan turun nanti.
Baiklah.
Wahai pembaca yang dikasihi.
Ada satu soalan.
Apakah yang mendorong kita
untuk memilih haluan tertentu?
Awak peguam saya,
tapi jawatan itu bergantung pada kata-kata awak yang seterusnya.
Saya akan uruskan semuanya.
- Awak pun nak kenakan caj melampau? - Tidak.
Saya cuma mahu melawat awak.
En. Bridgerton.
Saya tak mahu dilawat.
Adakah pendorongnya akal…
atau perasaan?
Sepupu yang miskin kata,
"Saya malas nak lawan
kerana dah sepuluh tahun awak kata begitu."
Bagus.
Tapi sebelum kamu teruskan jenaka kamu,
kami mahu tahu,
kenapa kamu pulang ke London?
Maafkan saya kerana menghiburkan kalian di sini.
Saya dah biasa tinggal di luar bandar dengan hanya ditemani pekerja.
Kehidupan terasing itulah yang membawa saya pulang ke sini.
Selain kekurangan wanita.
Kalau begitu, masalah kamu pasti akan selesai.
Kakak sibuk.
Jadi, pergilah jumpa
seramai mana wanita yang kamu suka.
Apabila hati dan akal bercanggah,
setiap pilihan terasa seperti azab yang perit.
Namun, ada seseorang yang hati dan akalnya seiringan,
iaitu Yang Maha Mulia Ratu Charlotte.
Selepas pertemuan mereka di majlis Hawkins, ratna permata ratu,
Cik Francesca Bridgerton
mungkin benar-benar akan menjadi isteri Marquis Samadani.
Menggunung tinggi pujiannya terhadap tuanku.
Kamu boleh baca dari situ?
Alah bisa tegal biasa.
Kalau begitu, mujurlah kita biasa mengadakan
majlis mewah yang gilang-gemilang.
Aturkan majlis secepat mungkin.
Untuk meraikan kehebatan kita.
Mungkin juga untuk mendapatkan calon suami untuk Cik Francesca?
Berundur selangkah ke belakang.
Kamu dah baca fikiran beta.
Meskipun begitu, sesuatu yang buat hati kita berbunga
mungkin menjadi punca kita kecewa.
Musim ini masih terlalu awal dan perjalanannya sukar diterka.
Itu keknya?
Saya rasa namanya mille-feuille.
Tukang masak kita dah tanya orang dapur Lord Samadani.
Ini pasti memenuhi cita rasanya.
Saya harap sangat usaha tukang masak kita tak sia-sia.
Lord Samadani mungkin tak datang hari ini.
- Tetamu dah sampai. - Ya! Bawa dia masuk.
Lord Samadani, selamat datang.
Tukang masak kami dah sediakan mille-feuille untuk tuan.
Hyacinth, dia bukan Lord Samadani.
Maafkan kesilapan kami.
Tidak, ini salah saya.
Saya datang untuk melawat salah seorang anak puan.
Anak saya, Francesca?
Cik Francesca.
Saya John Stirling, Earl Kilmartin.
- Selamat berkenalan. - Selamat berkenalan.
Saya dan Lord Kilmartin berjumpa di majlis Hawkins,
tapi kami belum sempat berkenalan.
Begitu rupanya.
- Boleh saya sertai cik buat seketika? - Boleh juga.
Mereka tak berbual pun.
Menakjubkan.
Kakak ingat cuma kata-kata boleh buat pelamar menyampah kita.
Tapi suasana sunyi sepi mungkin lebih berkesan.
Mungkin mereka rasa gembira.
Tapi bagaimana nak kenal kalau tak berbual?
Malah, dia datang tanpa diperkenalkan secara rasmi terlebih dulu.
Puan, ada seorang lagi tetamu.
Tetamu Cik Francesca, Lord Samadani sudah tiba.
Lady Bridgerton, selamat sejahtera.
Selamat sejahtera. Saya akan ambilkan pastri.
En. Bridgerton. Cik Bridgerton.
Kamu tentu Cik Hyacinth, bukan?
Segaknya dia!
Cik Francesca. Saya gembira dapat berjumpa cik.
Selamat sejahtera, tuan.
Rasanya kita belum berkenalan, Lord…
Kilmartin.
Tapi saya dah nak balik dan tak mahu mengganggu.
Selamat sejahtera.
Dia lord ketiga yang suruh abang jual kelab?
Semua orang sibuk nak beri pandangan masing-masing
kerana kononnya mereka ambil berat.
Macamlah mereka ikhlas pun.
Tapi kalau abang jual, selepas ini mereka ganggu orang lain pula.
Jadi, awak rasa abang patut ikut cakap mereka,
dan tinggalkan hasil usaha kita?
Bukankah abang yang mahu kita nikmati kehidupan baru kita?
Kenapa abang nak teruskan perniagaan yang hanya memeningkan kepala?
Abang tak pening kepala pun.
Abang takkan jual kelab.
Saya mula mengumpulnya sejak 1790
dan saya rasa ia patut dikongsi setelah lama berada dalam simpanan saya.
Ibu, ini perpustakaan. Tolonglah benarkan saya baca buku.
Ibu tak mahu kamu hilang tumpuan.
Tumpukan pada Lord Debling saja hari ini.
Buku ini mengisahkan perjalanan ke Utara seperti yang Lord Debling akan buat.
Biar dia saja yang ceritakan. Lelaki suka tunjuk pandai.
Kalau kita dah tahu tentangnya,
mereka akan rasa tak penting dan tercabar.
Selamat tengah hari.
Cik Featherington, cik baca tentang Laluan Barat Laut?
- Ya, ia sangat… - Membingungkan.
Hujung pangkalnya pun kami tak faham.
Boleh tuan terangkan kepada kami?
Saya rasa buku amat menarik.
Saya dah kumpul lebih seribu buah buku.
Buku memang suka dikumpul.
Memang betul.
Saya yakin tiada seorang pun di sini
pernah baca buku sampai habis.
Mungkin buku saya akan berada di sini.
Kisah tragedi andartu yang akan dijodohkan oleh ayahnya
dengan kawannya yang dah tua bangka.
Bunyinya macam novel Jerman.
Kami bantu awak tarik belon,
tapi semua gadis hanya tergila-gilakan awak.
Mungkin awak boleh sertai kami malam esok
kalau awak tak sibuk.
Kami akan berseronok.
Mungkin boleh juga.
Saya pun nak berseronok.
Cik mencari seseorang?
Tidak. Saya cuma…
tengok-tengok buku.
Cik suka buku apa?
Saya baca semua jenis buku,
tapi akhirnya, saya selalu tertarik
kepada kisah cinta.
Kenapa cik suka kisah yang sebegitu?
Ia menceritakan sejarah hubungan dan harapan untuk hidup yang lebih baik.
Bunyinya membosankan, bukan?
Saya gembira kerana cik ada minat tersendiri.
Seperti yang saya rasa terhadap kajian saya.
Itulah persamaan kita.
Ada tak novel
tentang lelaki yang lama mengembara
dan isterinya yang suka menguruskan hartanya di tanah air?
Tapi buku begitu tak menyentuh perasaan, bukan?
Tak semestinya.
Jika isterinya ada minat tersendiri,
mereka berdua akan bahagia.
Hubungan berlandaskan akal yang bahagia?
Menarik bunyinya.
Tapi boleh saya tahu, bagaimana lelaki dalam kisah rekaan itu
melamar calon isterinya?
Memandangkan dia tiada saudara lelaki.
Itu pun kalau cik penulis novel itu.
Jika begitu, dia perlu tanya ibu si gadis.
Begitu, ya?
Jika ibunya merestui lamaran itu,
adakah dia akan setuju?
Mungkin tuan perlu baca dulu novel itu.
Encik sihat? Encik nampak…
Fikiran saya terganggu malam ini.
Encik nak lihat saja aksi kami?
Lagipun, encik dah bayar.
Baiklah.
Selamat sejahtera.
Jika marquis ajak kamu menari dua kali di majlis tuanku,
itu tandanya dia sukakan kamu.
Entah-entah dia langsung tak ajak saya menari.
Ibu yakin dia akan ajak.
Tapi kalau kamu tak berminat dengannya…
Itu Lord Kilmartin.
- Ibu kenal keluarganya? - Tidak.
Mereka agak pendiam dan kurang bergaul.
Kamu menyukainya?
- Selamat sejahtera, tuan. - Cik Francesca.
Lady Bridgerton.
Tuan pulang secara mengejut tempoh hari.
Ada tetamu lain datang.
Saya ingat tuan akan menghadiri acara Lord Fuller semalam.
Tidak. Saya jarang sertai acara sosial
melainkan saya akan dianggap biadab jika tak menghadirinya.
Begitu rupanya.
Jadi, tuan tegur kami
juga kerana tak mahu dianggap biadab?
Rasanya cik yang tegur saya dulu.
Indah muziknya, bukan?
Terus terang, saya tak setuju.
Kelajuannya tak sekata.
Ketika kita mula faham iramanya, lagu ini dah tamat.
Lagu begini lebih indah dimainkan pada tiga rentak per bar
agar kita dapat menghayati
muziknya.
Itu sangat berguna.
Saya minta diri.
Untuk menjawab soalan ibu, tidak, saya tak suka dia.
Ada tetamu untuk Cik Cowper, puan.
Eloise.
Cressida. Lady Cowper.
Selesanya rumah puan.
Rupanya seperti di muzium.
Sekarang waktu untuk tetamu.
Kalau begitu, boleh saya jadi tetamu Cik Cowper?
Awak tak apa-apa?
Saya nak pastikan awak sihat. Awak muram semalam.
Saya tak pernah ada kawan yang datang ke rumah saya.
Biar betul?
Tapi saya faham.
Bilik ini terasa seperti makam, bukan?
Awak tak apa-apa?
Saya dah kata ini waktu untuk tetamu.
Tapi awak masih tak faham-faham.
Cik Bridgerton, saya mahu bercakap dengan anak saya.
- Tanpa gangguan. - Baiklah.
Kamu tak dibenarkan lagi berkawan dengan budak Bridgerton itu.
Kamu faham tak?
Betulkah abang tak dapat makan malam dengan kami?
Lebih separuh lord dah tutup akaun mereka.
Abang tak mampu upah pelayan bar
selagi masalah ini belum selesai.
Mungkin boleh tukar juruhias atau tukang masak.
Abang pasti boleh selesaikan masalah ini.
Semasa saya di Eropah, saya jumpa seorang gadis Greek di Balkan.
Pengiring kami buat-buat tak nampak hubungan rapat kami
sepanjang enam bulan kami di semenanjung Balkan itu.
Dia samalah macam gadis
di French Quarter yang buat saya rasa tak rugi belayar lama ke sana.
Kopeknya mantap, tapi saya tak maksudkan buah fikiran.
Awak bagaimana, Bridgerton?
Lama juga awak mengembara.
Gadis-gadis yang awak jumpa semasa musim panas tentu lawa-lawa.
Saya dah cerita tentang contessa itu, bukan?
Ya, tapi bukan secara terperinci.
Lelaki budiman tak boleh dedahkan semuanya.
Janganlah begitu. Kita bukannya budiman pun.
Saya setuju.
Maafkan saya.
Tapi kamu takkah rasa terbeban?
Kita seolah-olah dituntut untuk mengambil ringan
satu-satunya anugerah hidup yang paling bermakna.
Kamu tak rasa sunyi?
Cik Featherington.
Ibu?
Lord Debling minta izin ibu untuk melamar kamu.
Apa kata ibu?
Mestilah ibu izinkan.
Pandainya kamu cari suami.
Dengar kata rumah Lord Debling antara yang terbesar di Mayfair
dengan 24 pekerja dan banyak kereta kuda.
Dia juga kerap mengembara,
bermakna kamulah yang perlu menguruskan hartanya kelak.
Bayangkanlah pengaruh yang kamu ada nanti.
Pengaruh yang kita semua akan ada.
Ibu, saya belum beri jawapan.
Tapi kamu tentu setuju.
Ketiadaannya eloklah untuk saya
kerana saya boleh menyendiri, tapi…
Tapi apa?
Penelope, kamu dah habiskan duit kamu
untuk tukar gaun, rambut dan usaha itu telah membuahkan hasil.
Lord Debling dah dalam tangan kamu dan dia bukan orang sembarangan.
Takkan itu pun tak cukup lagi?
Apa lagi yang kamu mahukan?
Takkanlah kamu mengharapkan cinta.
Sebab inilah ibu larang kamu membaca.
Cinta cuma kisah dongeng yang hanya wujud dalam novel.
Kamu tahu apa yang romantik?
Jaminan hidup.
Bijaklah sikit, Penelope.
Kalau tidak, ibu yang tentukan hidup kamu.
- Cik dah sedia? - Ya.
- Sarung tangan, puan. - Terima kasih.
Colin, semua orang dah tunggu. Kamu belum bersiap?
Ibu, saya mahu duduk di rumah saja malam ini.
Kamu nampak kurang sihat.
Kamukah yang seret kaki di koridor lewat malam tadi?
Saya sihat.
Sayang…
kamu antara anak ibu yang paling peka.
Peka akan keperluan orang lain, sentiasa mahu membantu,
malah sedia bergurau untuk menceriakan suasana.
Kamu jarang mendahulukan diri sendiri.
Ibu bangga dengan sifat kamu itu.
Tapi hidup demi orang lain?
Ia tentu kadangkala meletihkan.
Mungkin juga menyeksakan.
Jadi, ibu faham apabila kamu cuba keraskan hati kebelakangan ini.
Tapi hati-hati,
jangan biar ia keras terlalu lama
hingga tak dapat dilembutkan semula.
Saya rasa pengar sangat.
Maafkan saya kerana biadab tadi.
Saya cuma mahu berehat malam ini.
Tapi rugi pula rasanya…
kerana kamu takkan dapat lihat hasil didikan kamu.
Dengar kata Penelope mungkin dilamar malam ini.
Lady Featherington kecoh beritahu semua orang tentangnya.
Malam ini?
Cepatnya.
Mungkin berkat bantuan kamu.
Ibu harap kamu rasa lebih lega.
Mungkin pementasan tarian cinta ini
akan membangkitkan asmara dalam hati rakyat beta.
Cik Featherington. Lady Featherington.
Selamat malam.
Tuan mahu mengajak anak saya menari, Lord Debling?
Tinggal satu saja ruang dalam senarai teman menarinya.
Ada banyak lagi.
Jika begitu, boleh saya mohon agar turut disenaraikan?
Lady Bridgerton.
Lord Anderson.
Terima kasih, tapi saya tak ada selera.
Awak seronok malam ini?
Ya, seronok sangat.
Saya jarang berada di Mayfair pada awal perkahwinan saya.
Di desa, kita boleh bersiar-siar, tengok pokok
dan bermalas-malasan di rumah.
Tapi bagaimanakah orang isi masa lapang di kota?
Biasanya kami menyibuk dalam urusan hidup anak-anak.
Setidak-tidaknya itulah hobi kakak awak.
- Itu hobi kakak saya? - Hobi bukan perkataan yang sesuai.
Dia pandai membentuk masyarakat menurut kehendaknya.
Awak tak tahukah?
Kami…
baru mula rapat semula.
Jadi, siapakah orang yang dia cuba bentuk sekarang?
Anak saya, Francesca.
Tapi rasanya Francesca belum rasa panahan cinta.
Jangan risau,
kadangkala kayu membara lama sebelum terbakar.
Perkahwinan saya bukan atas dasar cinta dan pada mulanya agak dingin.
Tapi cinta terbit akhirnya.
Kami bahagia hingga ke akhir hayatnya.
Takziah atas pemergiannya.
Mungkin harapan masih ada.
Saya hanya pernah bercinta,
jadi apalah yang saya tahu.
Takziah juga kepada awak.
Tapi saya cemburu.
Awak pernah merasakan cinta.
Itulah yang saya akan cuba cari dalam peluang kedua ini.
Cahaya ratna tuanku berkilau-kilauan.
Ya, memang benar.
Lady Whistledown pun setuju dengan keserasian padanan yang beta buat.
Mungkin ini telah membuka ruang
untuk kerjasama antara tukang gosip dan pihak raja.
Begitulah nampaknya.
Terima kasih kerana menemani saya.
Saya mahu datang ke sini
tapi saya tak mahulah datang seorang.
Suami awak sepatutnya datang sekali.
Dia sedang menghadapi masalah
meninggalkan kehidupan lama kami, walaupun sesudah dipujuk.
Dia sayang kelabnya.
Ratu takkan suka lelaki bangsawan yang bekerja di kelab.
Awak mesti tunjuk kepada En. Mondrich
yang dia takkan rugi berkorban demi kehidupan barunya.
Kehidupan lalu
amat berbahaya untuk kita ingati semula.
Encik suka balet tadi?
Ya, sampai saya rasa yang saya mungkin dah terlepas seru.
Untuk jadi penari.
Lady Arnold. Mari sertai kami.
Lord Fuller. Lady Fuller. Saya gembira kita dapat bertemu.
- Puan dah jumpa En. Bridgerton? - Sudah.
Tapi tak lama.
Betul. Tapi saya gembira mengenali puan.
Kami berbual tentang balet tadi.
Saya tak faham
kenapalah penari lelaki itu perlu menari dalam keadaan separuh bogel.
Tak bolehkah dia pakai baju?
Saya setuju.
Berbogel memang tak sopan.
Eloise, awak di sini rupanya. Saya cari awak sepanjang malam.
Awak tak sepatutnya jumpa saya.
Saya "budak Bridgerton" itu.
Awak terdengar, ya?
Maafkan ayah saya.
Malangnya dia orang tua bodoh.
Eloise!
Jika awak tak mahu jumpa saya…
saya akan faham.
Tidak. Ayah saya kenalah terima kawan anaknya.
Lagipun,
dia orang tua bodoh.
Awak luar biasa, Eloise.
Bagaimana awak boleh berani melawan arus?
Saya tak berani.
Saya cuma tak faham cara pandangan orang lain.
Bagaimana pandangan awak?
Agaknya…
dah awak tanya…
- Aduh! - Izinkan saya.
Kakak nak ke mana?
Kakak nak tidur awal.
Tarian dah selesai, ratu dah puas hati dengan ratnanya
dan kakak pun nak pergi berehat.
Kalau kakak dah selesai jaga tepi kain orang,
mungkin kakak boleh jaga tepi kain saya pula.
Dengar kata kakak boleh bentuk masyarakat.
Saya kerap jumpa wanita menarik.
Entah apa yang kamu dah dengar,
tapi jangan libatkan kakak dalam kegiatan maksiat kamu.
Kakak tak mahu ambil tahu.
Saya tahu perbuatan saya mungkin nampak tak senonoh,
tapi percayalah, niat saya ikhlas.
Apa? Niat yang dalam seluar kamu itu?
Cik Francesca.
Lord Kilmartin.
Saya rasa haus selepas menari dengan Lord Samadani,
sampai saya tak rasa nak berbual.
Tapi bukankah itu cara kita berkomunikasi?
Maaf kerana meninggalkan cik tempoh hari.
Saya cuma mahu mendapatkan benda ini.
Saya agak pendiam dan kata-kata yang saya lafazkan
bukan halwa telinga.
Tapi saya yakin perbuatan lebih berkesan.
Cik Francesca, saya bawakan lemoned.
Maafkan saya, Lord Samadani.
Ibu, saya mohon balik awal.
Kalau ibu izinkan.
Ibu…
Mari kita cari adik-beradik kamu dulu.
Sudah tentu.
Lord Samadani.
Lord Kilmartin.
Apa yang berlaku?
Lord Samadani dah ambil lemoned untuk Cik Francesca.
- Tapi Cik Francesca… - Tak minum pun lemoned itu.
Betul, tuanku.
Dia tak minum lemoned itu.
Mungkin lebih baik begini.
Kerja jaga anak memakan masa
sampai dah tak segak lagi kita dibuatnya.
Tapi mujur kita ada banyak masa dan masih segak.
Jadi, kita patut mengalah?
- Sebab awaklah payudara saya sakit. - Alamak.
- Maaflah. - Malah, ia sakit sepanjang minggu ini.
Kakak ajuk saya, ya?
Payudara saya asyik sakit dan ia bukan disebabkan pankreas bengkak.
Ibu kata itu memang tanda kehamilan.
Yakah?
Selamat malam.
Betul.
Bridgerton. Sengaja datang lambat, ya?
Awak tak rugi pun kalau tak pergi. Jom ikut kami.
Kami akan minum di Kelab White's,
bukan di bar Mondrich yang lekeh itu.
Tumpang lalu.
Semuanya baik?
Semuanya baik.
Baguslah jika begitu.
- Boleh saya tanya satu soalan? - Silakan.
Tuan kerap mengembara,
jadi wajarlah tuan cari isteri yang berdikari, tapi…
Adakah tuan rasa lambat-laun…
cinta boleh mula berputih?
Saya tak tahu.
Kerja saya menguasai hati saya,
jadi ruang untuk cinta mungkin sukar dicari.
Tapi saya amat gembira
kerana keperluan cik sudah dipenuhi.
Cik nampak sangat menawan malam ini.
Bayangkan masa yang terluang jika kita tak perlu fikir tentang kahwin?
Masa untuk membaca, tukar buah fikiran
atau apa-apa saja tak melibatkan cubaan mencari jodoh.
Menariknya.
Menarik, bukan?
Tidak, tengok itu.
Abang awak mendekati Penelope dan Lord Debling.
Maaf kerana mengganggu.
- Colin. - Ia sekejap saja.
Ada masalah antara kalian.
Kalian selesaikanlah dulu.
Kita sambung kemudian, ya?
Lord Debling.
Orang sekacak tuan tak patut dimalukan.
Saya sedia menari bersama tuan, kalau tuan mahu.
Awak akan musnahkan peluang saya dengan Debling.
- Mungkin ada hikmahnya. - Apa maksud awak?
Pen, awak tak boleh kahwini dia. Awak tak kenal dia.
Kami dah kenal.
Tapi dia akan mengembara selama tiga tahun.
Saya tahu. Perjalanan sehala pun dah ambil masa setahun.
Mereka nampak marah, bukan?
Eros dan Psyche bertikam lidah.
Apa maksud Cik Cowper?
Bukankah mereka kawan lama?
Terlalu lama, sebenarnya.
Sejak keluarga Featherington berpindah ke rumah seberang.
Bertentangan rumah Bridgerton?
Depan-depan.
Begitu rupanya.
Saya reda dengan kehidupan yang Lord Debling tawarkan.
Saya akan terima lamarannya.
Terima kasih untuk tarian ini.
Saya nak bantu awak cari suami, bukan lihat awak buat silap.
Sebenarnya, saya hanya silap kerana minta bantuan awak.
Lord Debling!
Maaf atas gangguan tadi.
Majlis hampir tamat, tapi boleh kita sambung perbualan tadi?
Kenapa cik suka duduk di jendela bilik tamu?
- Saya… - Cik selalu tercari-cari seseorang.
Saya fikir cik dah bergaduh dengan En. Bridgerton.
Tapi kini saya rasa cik mencarinya atas sebab berbeza.
Sebab yang menyebabkan cik suka duduk di jendela
dan pemandangan rumah di seberang jalan.
Apa maksud tuan?
Saya maksudkan En. Bridgerton…
dan perasaan antara kalian.
Tuan, percayalah,
Colin Bridgerton takkan sesekali menaruh perasaan terhadap saya.
Fikir saja pun dah rasa lucu. Kami cuma kawan.
Cik mahukah lebih daripada itu?
Saya tak…
Itu langsung tak…
Itu tak mungkin.
Bukan itu soalan saya. Saya mahu tahu sama ada itu harapan cik.
Cik Featherington, saya akan pergi lama,
jadi saya mencari jodoh
yang tak menaruh perasaan terhadap orang lain.
Tak kira siapa yang cik cari,
semoga cik menemuinya.
Selamat malam.
Dia nak ke mana?
Apa kamu dah buat?
Itu soalan ibu?
Bukan tentang keadaan saya?
Ibu tak sayangkah saya kalau saya tak jadi tunangan orang?
Ibu, saya dah hamil.
Saya rasalah.
Ibu? Ibu tak terujakah?
Orang kata, ikut hati mati, ikut rasa binasa.
Francesca.
Lord Kilmartin,
dia minta orang gubah muzik tempoh hari seperti yang saya bayangkan.
Maka apabila hati dituruti dan akal diketepi,
hilanglah semua pertimbangan dan akal budi.
Namun, itulah sifat manusia
yang beraja di mata, bersultan di hati,
dan siapalah penulis ini untuk menafikan
keputusan hati yang arif lagi bestari.
Tunggu!
Penelope.
- Saya tak mahu jumpa awak. - Tolonglah!
Benarkan saya masuk.
Berhenti di Rumah Bridgerton dulu.
Baik, cik.
Apa awak nak?
Lord Debling dah melamar?
- Kenapa awak tanya? - Saya perlu tahu. Dia melamar tak?
Pelik betul.
Semasa saya minta awak bantu saya cari suami,
saya tak sangka awak akan pastikan saya gagal.
Saya masuk campur kerana saya prihatin.
Awak tak boleh kahwini dia.
Dia akan tinggalkan awak, dan dia terlalu cerewet.
Dia tak sesuai untuk awak, Pen.
Dia tak melamar pun.
Malah, dia tak mahukan saya kerana awak.
Perbuatan awak buat dia fikir yang awak suka saya.
Tak masuk akal sampai saya rasa nak ketawa.
Sekarang, tolong diam dan jangan ganggu saya lagi.
- Tak boleh. - Tolonglah!
Saya tak mampu.
Kerana…
Bagaimana kalau saya menyukai awak?
Apa?
Dah lama saya cuba menahan perasaan ini,
dan cuba memenuhi tuntutan dan jangkaan masyarakat.
Selama ini, saya sangka saya dah berjaya.
Tapi beberapa minggu ini, hati dan fikiran saya gundah gulana.
Sepanjang masa, saya hanya teringatkan awak,
dan ciuman kita.
Saya termimpikan awak apabila terlena.
Bahkan, saya lebih rela bermimpi kerana di sana, kita akan berjumpa.
Perasaan itu buat saya terseksa.
Perasaan yang saya tak mahu,
tak mampu dan enggan lepaskan.
Tolonglah.
- Jangan hanya berkata-kata. - Belahlah dada, lihatlah hati.
Inilah yang saya mahu katakan kepada awak sejak berminggu-minggu yang lalu.
Tapi,
Colin, kita kawan.
Ya, tapi kita…
Maafkan saya.
Saya dah hilang akal agaknya.
Tapi saya tak mahu kita sekadar berkawan.
Saya mahu lebih daripada itu.
- Colin! Kita dah sampai. - Apa?
Aduhai.
Kenapalah kita berhenti.
Rasanya orang nampak tak kita tadi?
Saya tak perasan langsung.
Apa awak buat?
Colin?
Turunlah.
Apa?
Keluarga awak akan nampak saya.
Sudahlah, Penelope Featherington. Awak tak mahukah kahwini saya?
Terjemahan sari kata oleh Noorsalwati